झारखंड में बीजेपी पहली बार आजसू से पूरी तरह जुदा होकर विधानसभा चुनाव लड़ेगी  
सिर्फ 2014 के विधानसभा चुनाव में ही दोनों दलों का चुनावी तालमेल हुआ
पहले के चुनावों में कुछ सीटों पर तालमेल, बाकी पर दोस्ताना संघर्ष होता रहा
पहले चुनाव में सुदेश महतो अपनी पार्टी के एकमात्र विधायक थे
इसके बाद के साल 2014 के विधानसभा चुनाव में बीजेपी 72 सीटों पर लड़ी और उसने 37 सीटों पर जीत हासिल की.आजसू आठ सीटों पर लड़ी और पांच सीटें जीतीं.
झारखंड के हर चुनाव में आजसू के वोटों का प्रतिशत तीन प्रतिशत से अधिक रहा. बीजेपी और आजसू का पिछले चुनाव में पूरा गठबंधन था. इसके पहले कुछ सीटों पर तालमेल और बाकी सीटों पर दोस्ताना संघर्ष होता रहा. यानी सिर्फ 2014 के चुनाव में एक बार ही दोनों दलों का चुनावी तालमेल हुआ. पूर्व के सभी चुनाव उन्होंने अलग-अलग लड़े.
झारखंड के मुख्यमंत्री रघुबर दास ने आज कहा कि तालमेल और गठबंधन का फैसला राष्ट्रीय स्तर पर हो रहा है और वहीं से इसकी घोषणा होगी.